b'\n_START_ARTICLE_\nBotryonopa\n_START_SECTION_\nUtseende\n_START_PARAGRAPH_\nMiddelsstore (14-24 millimeter), avlange, gjerne r\xc3\xb8dlige bladbiller, kan v\xc3\xa6re metallisk fargede. Hodet er lite, antennene tynne og rundt halvparten s\xc3\xa5 lange som kroppen. Pronotum er noe rundet, dekkvingene n\xc3\xa6rmest jevnbrede, kan v\xc3\xa6re noe tilspissede bak, med fine punktrader.\n_START_SECTION_\nLevevis\n_START_PARAGRAPH_\nB\xc3\xa5de larver og voksne lever p\xc3\xa5 planter og eter fra dem. Denne gruppen lever for det meste p\xc3\xa5 palmer og gress.\n_START_SECTION_\nUtbredelse\n_START_PARAGRAPH_\nSlekten er utbredt i S\xc3\xb8r\xc3\xb8st-Asia, fra India i vest til Ny-Guinea i \xc3\xb8st, med s\xc3\xa6rlig mange arter p\xc3\xa5 Borneo og Filippinene.'